**REGELENDRINGER 2015**

**PISTOL**

* Det er innført U-klasser (U16, U14, U12) i sprintluft
* I øvelsene 10m luftpistol, fallfigurer og 10m luftpistol, standard skal alle skyttere (også ungdomsklassene) nå skyte 40 skudd
* I luftpistol klasse U14 (13- og 14-åringer) måtte skytterne tidligere skyte sittende med enhånds støtte. For å lette overgangen til stående skyting er dette nå endret, slik at skytterne i U14 nå kan velge mellom å skyte sittende med enhånds støtte, eller stående med en hånd uten støtte. De kan også veksle mellom de to skytestillingene i samme stevne.

**RIFLE**

Det er innført følgende nye øvelser:

* **10m luftrifle Air 50**, som er en parkonkurranse med en mann og en kvinne på hvert lag. Skytterne må være fra samme klubb. Det er en felles klasse for alle, uansett alder.  
  Konkurransen gjennomføres ved at alle lagene skyter 50 skudd. De 8 beste møtes i dueller via kvartfinale og semifinale til finale.  
  Øvelsen blir også NM-øvelse.
* **10m luftrifle luftsprint**

30 skudd på 15 minutter på 10m bedriftskive.  
Det skytes i ordinære aldersklasser, ikke kjønnsdelte.

Endringer for 15m standardrifle (30 skudd)

* Det skytes i ordinære aldersklasser, ikke kjønnsdelte
* Det er tatt inn noen presiseringer i beskrivelsen av tillatte våpen.

Tilpasninger til ISSFs regler

* 300m: Rekkefølgen på stillingene i match-øvelsene skal følge ISSFs regler.
* Generelt: Unntakene og overgangsordningene fra ISSFs utstyrsregler er opphevet. Ordningen med tilpasset utstyrskontroll i vanlige approberte stevner, blir videreført.

29. april, Ullevål Stadion  
Norges Skytterforbund